Irena Szewińska

Irena Szewińska (født Kirszenstein 24. mai 1946 i Leningrad, Sovjetunionen, død 29. juni 2018 i Warszawa) var en polsk friidrettsutøver og IOK-medlem. Hun var en av tidenes mestvinnende friidrettsutøvere, og hun konkurrerte på både 100 meter, 200 meter, 400 meter og i lengdesprang.

Hennes første store internasjonale mesterskap var OL 1964 i Tokyo, der hun deltok på det polske stafettlaget som vant 4 x100 meter på ny verdensrekord. I tillegg tok hun sølv på 200 meter, et tidel etter Edith McGuire, samt sølv i lengde.

I 1965 satte Szewińska nye verdensrekorder på både 100 meter (med tiden 11,1) og 200 meter (med tiden 22,7). Rekordene gjorde henne til storfavoritt under EM 1966, der hun levde opp til forventningene med gull på både 200 meter, lengde og stafett. På 100 meter ble det sølv.

Foran OL 1968 i Mexico hadde hun forbedret verdensrekorden på 200 meter til 22,5. Hun innfridde igjen forventningene og vant sin første individuelle olympiske gullmedalje på 200 meter. I tillegg ble det bronse på 100 meter.

I de internasjonale mesterskapene på begynnelsen av 1970-tallet oppnådde hun relativt beskjedne resultater. Hun måtte nøye seg med en bronsemedalje på 200 meter under OL 1972 i München, det samme som hun oppnådde under EM 1971.

I 1974 satte hun igjen to verdensrekorder, på 200 meter med tiden 22,21 og på 400 meter med 49,9. Samme år ble hun dobbelt gullvinner under EM i Roma, denne gang på 100 meter og 200 meter. To år senere under OL 1976 i Montreal vant hun 400 meter overlegent med ny verdensrekord, 49,28. Hennes siste internasjonale mesterskap ble EM 1978 der hun tok bronse på 4 x 400 meter stafett og på 400 meter individuelt.

I 2004 ble hun valgt inn i IOKs styre.

 Referanser 

 Eksterne lenker 


Kategori:Polske sprintere
Kategori:Polske lengdehoppere
Kategori:IOK-medlemmer
Kategori:Olympiske mestere for Polen
Kategori:Europamestere i friidrett for Polen
Kategori:Olympiske sølvmedaljevinnere for Polen
Kategori:Olympiske bronsemedaljevinnere for Polen
Kategori:Medaljevinnere under Sommer-OL 1964
Kategori:Deltakere for Polen under Sommer-OL 1964
Kategori:Friidrettsutøvere under Sommer-OL 1964
Kategori:Deltakere for Polen under EM i friidrett 1966
Kategori:Medaljevinnere under Sommer-OL 1968
Kategori:Deltakere for Polen under Sommer-OL 1968
Kategori:Friidrettsutøvere under Sommer-OL 1968
Kategori:Deltakere for Polen under EM i friidrett 1971
Kategori:Medaljevinnere under Sommer-OL 1972
Kategori:Deltakere for Polen under Sommer-OL 1972
Kategori:Friidrettsutøvere under Sommer-OL 1972
Kategori:Deltakere for Polen under EM i friidrett 1974
Kategori:Medaljevinnere under Sommer-OL 1976
Kategori:Deltakere for Polen under Sommer-OL 1976
Kategori:Friidrettsutøvere under Sommer-OL 1976
Kategori:Deltakere for Polen under EM i friidrett 1978
Kategori:Deltakere for Polen under Sommer-OL 1980
Kategori:Friidrettsutøvere under Sommer-OL 1980
Kategori:Personer fra St. Petersburg
Kategori:Deltakere for Polen under EM i friidrett innendørs 1971
Kategori:Deltakere for Polen under EM i friidrett innendørs 1975
Kategori:Medaljevinnere under Sommeruniversiaden 1965
Kategori:Friidrettsutøvere under Sommeruniversiaden 1965